CELEX: 32020D2216
Language: sk
Date: 2020-12-22 00:00:00
Title: Vykonávacie rozhodnutie Komisie (EÚ) 2020/2216 z 22. decembra 2020, ktorým sa mení príloha I k rozhodnutiu 2006/168/ES, pokiaľ ide o položku týkajúcu sa Spojeného kráľovstva a niektorých korunných dependencií v zozname tretích krajín, z ktorých je povolený dovoz embryí hovädzieho dobytka do Únie (Text s významom pre EHP)

28.12.2020   
               
               
                  SK
               
               
                  Úradný vestník Európskej únie
               
               
                  L 438/57
               
            
         VYKONÁVACIE ROZHODNUTIE KOMISIE (EÚ) 2020/2216
         z 22. decembra 2020,
         ktorým sa mení príloha I k rozhodnutiu 2006/168/ES, pokiaľ ide o položku týkajúcu sa Spojeného kráľovstva a niektorých korunných dependencií v zozname tretích krajín, z ktorých je povolený dovoz embryí hovädzieho dobytka do Únie
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 89/556/EHS z 25. septembra 1989 o veterinárnych podmienkach, ktorými sa riadi obchod s embryami domáceho hovädzieho dobytka v rámci Spoločenstva a dovozy týchto embryí z tretích krajín (1), a najmä na jej článok 7 ods. 1 a článok 9 ods. 1 písm. b),
         keďže:
         
                     (1)
                  
                  
                     Rozhodnutím Komisie 2006/168/ES (2) sa stanovujú podmienky na dovoz zásielok embryí hovädzieho dobytka do Únie. V prílohe I k uvedenému rozhodnutiu sa konkrétne uvádza zoznam tretích krajín, z ktorých majú členské štáty povoliť dovoz embryí hovädzieho dobytka.
                  
               
                     (2)
                  
                  
                     Spojené kráľovstvo poskytlo potrebné záruky, ktoré sa vyžadujú v rozhodnutí 2006/168/ES, aby Spojené kráľovstvo a korunná dependencia Jersey boli uvedené v prílohe I k uvedenému rozhodnutiu po skončení prechodného obdobia stanoveného v Dohode o vystúpení Spojeného kráľovstva Veľkej Británie a Severného Írska z Európskej únie a z Európskeho spoločenstva pre atómovú energiu (ďalej len „dohoda o vystúpení“) bez toho, aby bolo dotknuté uplatňovanie práva Únie na Spojené kráľovstvo a v ňom, pokiaľ ide o Severné Írsko, v súlade s článkom 5 ods. 4 protokolu o Írsku/Severnom Írsku k dohode o vystúpení v spojení s prílohou 2 k uvedenému protokolu. Vzhľadom na záruky poskytnuté Spojeným kráľovstvom by sa uvedená tretia krajina a korunná dependencia mali zahrnúť do prílohy I k rozhodnutiu 2006/168/ES.
                  
               
                     (3)
                  
                  
                     Príloha I k rozhodnutiu 2006/168/ES by sa preto mala zodpovedajúcim spôsobom zmeniť.
                  
               
                     (4)
                  
                  
                     Keďže prechodné obdobie stanovené v dohode o vystúpení sa skončí 31. decembra 2020, toto rozhodnutie by sa malo uplatňovať od 1. januára 2021.
                  
               
                     (5)
                  
                  
                     Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
                  
               PRIJALA TOTO ROZHODNUTIE:
         
            Článok 1
            Príloha I k rozhodnutiu 2006/168/ES sa mení v súlade s prílohou k tomuto rozhodnutiu.
         
         
            Článok 2
            Toto rozhodnutie sa uplatňuje od 1. januára 2021.
         
         
            Článok 3
            Toto rozhodnutie je určené členským štátom.
         
         
            V Bruseli 22. decembra 2020
            
               
                  Za Komisiu
               
               Stella KYRIAKIDES
               
                  členka Komisie
               
            
         
         
            (1)  Ú. v. ES L 302, 19.10.1989, s. 1.
         
            (2)  Rozhodnutie Komisie 2006/168/ES zo 4. januára 2006, ktorým sa stanovujú požiadavky na zdravie zvierat a veterinárnu certifikáciu pre dovoz embryí hovädzieho dobytka do Spoločenstva a zrušuje rozhodnutie 2005/217/ES (Ú. v. EÚ L 57, 28.2.2006, s. 19).
      
      
         
            PRÍLOHA
            Príloha I k rozhodnutiu 2006/168/ES sa mení takto:
            
                        1.
                     
                     
                        Za položku týkajúcu sa Švajčiarska sa vkladá táto položka:
                        
                                    „GB
                                 
                                 
                                    Spojené kráľovstvo (*1)
                                    
                                 
                                 
                                    PRÍLOHA II
                                 
                                 
                                    PRÍLOHA III
                                 
                                 
                                    PRÍLOHA IV
                                 
                              
                  
                        2.
                     
                     
                        Za položku týkajúcu sa Izraela sa vkladá táto položka:
                        
                                    „JE
                                 
                                 
                                    Jersey
                                 
                                 
                                    PRÍLOHA II
                                 
                                 
                                    PRÍLOHA III
                                 
                                 
                                    PRÍLOHA IV“